Kota Pekanbaru

Kota Pekanbaru adolah ibu kota dan kota tagadang di provinsi Riau, Indonesia. Kota ko marupoan kota padagangan jo jaso, tamasuak sabagai kota jo tingkek pertumbuahan, migrasi jo urbanisasi nan paliang tinggi.Darmawati, (2008), Determinasi Registrasi Penduduk di Kota Pekanbaru, Teroka Riau, Vol. VIII, No. 2, hlm. 61-71.

Pekanbaru mamiliaki ciek palabuahan udaro internasional, iyolah Palabuahan udaro Sultan Syarif Kasim II, jo terminal antar kota dan antar provinsi Bandar Raya Payung Sekaki, sarato duo palabuahan di Sungai Siak, iyolah Pelita Pantai jo Sungai Duku.

 Panduduak 

Suku-suku
Pakanbaru adolah koto nan panduduaknyo paliang banyak katigo di pulau Sumatra salapeh Medan jo Palembang jo jumlah panduduaknyo sakita 950,571 pado Sepptember 2013. Sajak banyak abaik daulu ko Pakanbaru adolah salah satu tampek urang Minangkabau marantau. Satalah parang dunio kaduo, panduduak Minangkabau nan marantau ka koto Pakanbaru batambuah. Ampia duo kali lipek antaro taun 1943 inggo 1961. Banyak Urang Awak atau Urang Minangkabau alah ado di Pakanbaru kamudian manyabuik diri mareka sabagai urang Malayu. Di sampiang itu, urang Malayu Riau marupoan suku tabanyak kaduo salapeh Minangkabau, satalah itu ado juo urang Jawa, Batak nan marupoan suku-suku lain nan barado di Pakanbaru

Agamo
Islam adolah agamo mayoritas di Pakanbaru. Kamudian ado juo Kristen, baiak Protestan sarato Katolik. Sarato Agamo Buddha, Hindu dan Konfusianisme.

Baso-baso
Bahaso Indonesia adolah baso rasmi di Pakanbaru. Untuak panggunoan informal atau indak rasmi, urang Pakanbaru manggunoan Bahaso Minangkabau dalam ekonomi sarato dalam kaiduikan tiok ari co di pasa-pasa. Sabagai tambuahan, Bahaso Malayu jo Bahaso Jawa juo banyak ditutua dek maningkeknyo panduduak antaro kaduo suku ko. Baso Hokkien biasonyo digunoan urang-urang Tionghoa dek banyaknyo urang  Cino di Pakanbaru marupoan urang Hokkien.

 Rujuakan 

 Pautan lua 

  Laman rasmi Pemerintahan Kota Pekanbaru 

Pekanbaru
Pekanbaru
Pekanbaru
Kategori:Kota Pekanbaru